98 I. KUKULJEVIĆ, 
V. 
Borba u Italiji 1742. 
Prije nego li zavirimo u ratnu godinu 1743. valja nam proći još 
i na ratište talijansko, da vidimo i tamo djelovanje hrvatskih četa, 
a napose tako zvane narodne hrvatske vojske, koja je vojevala u 
nasljednom ratu pod imenom banderijalaca i banovčana, budući da 
su njezine čete sastojale iz onih vojnika, koji bijahu iz provincijalne 
Hrvatske i banske krajine, podčinjene još tada sasvim banu, saboru 
i vrhovnoj civilnoj upravi i sudstvu. 
Spomenuo sam jur u početku ove razprave, da proti sjedinjenim 
neprijateljem austrijskim kraljica Marija Terezija predobi za sebe 
osim Englezke, takodjer kralja sardinskoga Karla Emanuela, koji 
se u Italiji imao boriti na kopnu proti Španiji, Franciji, Napulju i 
Modeni, dočim ga jedini Englez pomagao na moru. Austrija bijaše 
dakle prisiljena poslati u Italiju vojsku pod maršalom grofom Oto- 
nom Traunom. 
Ovu austrijsku vojsku podkriepile su i hrvatske čete na kopnui 
na moru. Iz Senja izkrcala se dva vojna broda s odvažnimi senj- 
skimi pomorci, uznemirujući neprijatelja na moru. Tri broda s kra- 
Jišnici iz generalata karlovačkoga odplovila su k ušću Pada. Više 
hrvatskih oružanih ladjah dobi zapovied da se sjedine s Englezi. 
Istarsko i hrvatsko primorje čuvahu hrvatske posade u gradovih. 
Pet do šest tisuća krajišnika varaždinskih, posavskih, i ličkih 
dobi nalog da otidje u Italiju, kamo bješe odpućena i hrvatska in- 
surekcija sa 2000 pješaka i 400 konjika. 
Jur dne 11. ožujka 1742. pisa bečko ratno vieće tadašnjemu 
banskomu namjestniku biskupu Jurju Branjugu, neka nastoji oko 
toga, da sabor hrvatski digne na noge 3000 pješaka i 400 konjika 
u ime insurekcije, koja će poput varaždinskih krajišnika dobivati 
plaću, dakako bez odjeće, konja i oružja, što je svaki vojnik 
sam nabaviti ili od zemlje dobiti imao. Odmah sliedeći dan (12. 
ožujka) odpravi i sama kraljica na istoga biskupa najviši odpis, u 
kojem mu naloži, da u smislu zaključaka dvajuh sabora, rečene 
vojnike odmah u Italiju odpremi.! 
Malo dana zatim (17. ožujka) pisa kraljičin suprug Franjo Lo- 
renski stališem i redovom hrvatskim u istom poslu, obećavajući da 
će njihove narodne čete vojevati zajedno s hrvatskimi krajišnici, da 
1 Zem. Arkiv. Acta Banalia. 1742. br. 12. 183. 
